ಒಕ್ಲಹೋಮ ರಾಜ್ಯದ 24% ನಷ್ಟು ಅರಣ್ಯಗಳು ಮತ್ತು ಪ್ರಯರಿ ಹುಲ್ಲುಗಾವಲುಗಳು ಗಿಡ್ಡಹುಲ್ಲು, ಮಿಶ್ರಹುಲ್ಲು ಮತ್ತು ಎತ್ತರದ ಹುಲ್ಲುನ್ನೊಳಗೊಂಡ ಪ್ರಯರಿಗಳಿಂದಾಗಿವೆ, ವಿಶಾಲವಾದ ಪರಿಸರ ವ್ಯವಸ್ಧೆಗಳನ್ನು ರಾಜ್ಯದ ಮಧ್ಯ ಮತ್ತು ಪಶ್ಚಿಮಭಾಗಗಳು ಹೊಂದಿವೆ. ಆದರೆ ಮೂಲ ಹುಲ್ಲುಗಾವಲುಗಳನ್ನು ಬೆಳೆ ಪ್ರದೇಶಗಳು ಸ್ಧಾನ ಪಲ್ಲಟಗೊಳಿಸಿವೆ. ಮಳೆ ಕಡಿಮೆ ಇರುವ ರಾಜ್ಯದ ಪಶ್ಚಿಮ ಪ್ರದೇಶಗಳಲ್ಲಿ, ಗಿಡ್ಡಹುಲ್ಲಿನ ಪ್ರಯರಿ ಮತ್ತು ಪೊದೆಗಳ ಪ್ರದೇಶಗಳು ಮುಖ್ಯವಾದ ಪರಿಸರ ವ್ಯವಸ್ಧೆಯಾಗಿವೆ. ಪ್ಯಾನ್ ಹ್ಯಾಂಡಲ್ ಪ್ರದೇಶದ ದೂರ ಪಶ್ಚಿಮದಲ್ಲಿ ಹಿನ್ನೀರು ಹಾಗೂ ನದಿಗಳ ಬಳಿ ಪಿನ್ಯಾನ್ ಪೈನ್, ಕೆಂಪು ಸಿಡಾರ್, ಜ್ಯೂನಿಪರ ಮತ್ತು ಪಾಂಡಿರೋಸ ಪೈನ್ ಮರಗಳು ಬೆಳೆಯುತ್ತವೆ.
ರಾಜ್ಯದ ಅಗ್ನೇಯ ಭಾಗದಲ್ಲಿ ಜೌಗುಪ್ರದೇಶಗಳು, ಸೈಪ್ರೆಸ್ ಅಡವಿಗಳು, ಗಿಡ್ಡಎಲೆಯ ಪೈನ್, ಲೋಬಾಲಿ ಪೈನ್,ಮತ್ತು ಪರ್ಣಪಾತಿ ಕಾಡುಗಳು ಪ್ರಮುಖವಾಗಿವೆ. ಈಶಾನ್ಯ ಒಕ್ಲಹೋಮ ಭಾಗದಲ್ಲಿ ಪೋಸ್ಟ್ ಓಕ್, ಎಲ್ಮ್, ಬಿಳಿಯಸಿಡಾರ್, ತುಜಾ ಮತ್ತು ಪೈನ್ ಅರಣ್ಯಗಳಿವೆ.
ಬಿಳಿಬಾಲದ ಜಿಂಕೆಗಳು, ಕಯೋಟಿ ಚಿಕ್ಕತೋಳಗಳು, ಕಾಡುಬೆಕ್ಕುಗಳು, ಎಲ್ಕ್ ಸಾರಂಗಗಳು, ಮತ್ತು ಪಕ್ಷಿಗಳಾದ ಗವಜಿಗ, ಪಾರಿವಾಳ, ಹಾಡು ಹಕ್ಕಿಗಳು, ಬೋಳು ಹದ್ದುಗಳು, ಕೆಂಪು ಬಾಲದ ಗಿಡುಗಗಳು ಮತ್ತು ಬಣ್ಣ ಬಣ್ಣದ ಜೀವಂಜೀವ ಹಕ್ಕಿಗಳು ಒಕ್ಲಹೋಮ ಜೀವ ಸಂಕುಲಗಳಾಗಿವೆ.

ಪ್ರಯರಿ ಪರಿಸರ ವ್ಯವಸ್ಧೆಯಲ್ಲಿಅಮೇರಿಕೆಯ ಕಾಡೆಮ್ಮೆಗಳು, ಪ್ರಯರಿ ಕೋಳಿಗಳು, ಬಿಲಕರಡಿಗಳು ಮತ್ತು ಚಿಪ್ಪುಗವಚಿಗಳು ಸಾಮಾನ್ಯವಾಗಿವೆ. ಪ್ಯಾನ್ ಹ್ಯಾಂಡರ್ ನ ಗಿಡ್ಡಹುಲ್ಲುನ ಪ್ರಯರಿಗಳಲ್ಲಿ ದೇಶದಲ್ಲೇ ಬಹು ದೊಡ್ಡ ಸಂಖ್ಯೆಯ ಪ್ರಯರಿ ನಾಯಿಗಳು ವಾಸಿಸುತ್ತದೆ. ಮಧ್ಯ ಒಕ್ಲಹೋಮದ, ಪ್ರಯರಿಗಳು ಮತ್ತು ವಿನಪ್ರದೇಶಗಳು ಸಂಕ್ರಮಣವಾಗುವ ಕ್ರಾಸ್ ಟಿಂಬರ್ಸ್ ಪ್ರದೇಶದಲ್ಲಿ 351 ಕಶೇರುಕ ಪ್ರಭೇಧಗಳು ವಾಸಿಸುತ್ತವೆ. ಔಚಿತ ಪರ್ವತಗಳು, ಕಪ್ಪು ಕರಡಿ, ಕೆಂಪು ನರಿ, ಬೂದು ನರಿ, ನೀರು ನಾಯಿಯ ಹಿಂಡುಗಳು ಆಶ್ರಯವಾಗಿದ್ದು ಇವು 328 ಕಶೇರುಕ ಪ್ರಾಣಿ ಪ್ರಭೇಧಗಳೊಡನೆ ಆಗ್ನೇಯ ಒಕ್ಲಹೋಮದಲ್ಲಿ ವಾಸಿಸುತ್ತವೆ. ಅಗ್ನೇಯಒಕ್ಲಹೋಮದಲ್ಲಿ ಅಮೇರಿಕಾದ ಅಲಿಗೇಟರ್ ಮೊಸಳೆಗಳೂ ಸಹ ವಾಸಿಸುತ್ತವೆ.

ಕ್ರೀಡೆ
ರಾಜ್ಯ ಸರ್ಕಾರ
ಅರ್ಥ ವ್ಯವಸ್ಧೆ
ಸಸ್ಯಸಂಪತ್ತು ಮತ್ತು ಪ್ರಾಣಿ ವೈವಿಧ್ಯ